जिला कलक्टर व जिला निर्वाचन अधिकारी श्री ज्ञानाराम ने बताया कि भारत निर्वाचन आयोग के निर्देशानुसार मतदाताओं की जानकारी के लिये विभिन्न प्रकार के पोस्टर मतदान केन्द्र पर लगाये जायेगें। मतदान केन्द्रों पर मतदाताओं की सुविधा के लिये विभिन्न प्रकार की व्यवस्थाएं की जायेगी, जिनमें पोस्टर भी शामिल है। प्रथम पोस्टर में मतदान केन्द्र का नाम, मतदाताओं की संख्या, मतदान केन्द्र के संचालित क्षेत्र, मतदान केन्द्र भवन का नाम, पीठासीन अधिकारी का नाम, टेलीफोन नम्बर, बीएलओ का नाम व टेलीफोन नम्बर अंकित होगा। दो नम्बर पोस्टर में प्रपत्र 7ए के अनुसार विधानसभा निर्वाचन क्षेत्र-में चुनाव लड़ने वाले अभ्यर्थियों की सूची का प्रदर्शन पोस्टर के माध्यम से किया जायेगा।